title: Euroopan parlamentin puhemiehistön päätös, 11. ja 23. marraskuuta 2009 , 14. joulukuuta 2009 , 19. huhtikuuta 2010 ja 5. heinäkuuta 2010 , Euroopan parlamentin jäsenten asemaa koskevien sääntöjen soveltamisohjeiden muuttamisesta

text:
               6.7.2010

               FI

               Euroopan unionin virallinen lehti

               C 180/1

         EUROOPAN PARLAMENTIN PUHEMIEHISTÖN PÄÄTÖS,
   11. ja 23. marraskuuta 2009, 14. joulukuuta 2009, 19. huhtikuuta 2010 ja 5. heinäkuuta 2010,
   Euroopan parlamentin jäsenten asemaa koskevien sääntöjen soveltamisohjeiden muuttamisesta
   2010/C 180/01
   EUROOPAN PARLAMENTIN PUHEMIEHISTÖ, joka
   ottaa huomioon Euroopan unionin toiminnasta tehdyn sopimuksen ja erityisesti sen 223 artiklan 2 kohdan,
   ottaa huomioon Euroopan parlamentin jäsenten asemaa koskevat säännöt (1),
   ottaa huomioon Euroopan parlamentin työjärjestyksen 8 artiklan ja 23 artiklan 2 kohdan,
   sekä katsoo seuraavaa:

               (1)

               Euroopan parlamentin jäsenten asemaa koskevien sääntöjen soveltamisohjeiden (2) (jäljempänä ‘soveltamisohjeet’) soveltamisessa on ilmennyt erilaisia käytännön vaikeuksia. Soveltamisohjeita on siksi tarpeen muuttaa, jotta jäsenet voivat hoitaa tehtävänsä asianmukaisesti.

               (2)

               Kaikkien jäsenten olisi saatava täysimääräinen korvaus vakavasta sairaudesta aiheutuvista sairauskuluista, ja heidän perheenjäsentensä sairauskulut olisi korvattava samalla tavoin riippumatta sairastumisen ajankohdasta. Siksi jäsenten sairausvakuutusta koskevia asiaankuuluvia muutettuja määräyksiä olisi aiheellista soveltaa 14. heinäkuuta 2009 alkaen.

               (3)

               Aiempina vaalikausina jäsenillä oli oikeus saada korvausta tietyistä muiden virkamatkojen kuluista matkustaessaan jollekin parlamentin toimipaikalle tai jostakin sen toimipaikasta viikolla, jolla parlamentilla ei ollut virallista toimintaa. Koska jäsenten on joissakin tapauksissa oltava parlamentissa tällaisilla viikoilla, esimerkiksi ennen komission jäsenehdokkaiden kuulemisia, käytäntöä olisi mielekästä jatkaa 1. tammikuuta 2010 alkaen.

               (4)

               Useat matkoja koskevat määräykset liittyvät niiden kulujen määrään, joista jäsenet voivat vuosittain hakea korvauksia. Koska ei olisi asianmukaista kohdella jäseniä eri tavalla pelkästään heidän matkustusajankohtansa perusteella, puhemiehistön tällaisiin määräyksiin vuoden 2010 aikana hyväksymiä muutoksia olisi sovellettava 1. tammikuuta 2010 alkaen. Tämän olisi koskettava myös sellaisten jäsenten rajoitettua päivärahaoikeutta, jotka ovat parlamentissa Euroopan parlamentin ulkopuolista toimintaa varten varatuilla viikoilla.

               (5)

               Parlamentin jäsenten avustajakorvauksen korotuksessa otetaan huomioon sekä asetuksessa (EU, Euratom) N:o 1296/2009 (3) säädetty Euroopan unionin virkamiesten ja muun henkilöstön palkkojen mukauttaminen 1. heinäkuuta 2009 alkaen, että Euroopan unionin lisätalousarviossa nro 1/2010 varainhoitovuodeksi 2010 sovittu korotus. Koska lisätalousarviossa tehdyn korotuksen pitäisi tulla välittömästi voimaan, uutta avustajakorvauksen määrää olisi sovellettava 1. toukokuuta 2010 alkaen.

               (6)

               Puhemiehistö päätti kokouksessaan 11. marraskuuta 2009 antaa jäsenille mahdollisuuden siirtää enintään kuukausikorvauksen määrää vastaavan osan avustajakorvauksesta seuraavalle varainhoitovuodelle, jotta jäsenet voivat helpommin hallinnoida käytettävissä olevia summia. Muutosta olisi aiheellista soveltaa 14. heinäkuuta 2009 alkaen.

               (7)

               Jäsenille tuotti hankaluuksia varsinkin soveltamisohjeiden eräistä määräyksistä aiheutuva hallinnollinen rasite, joka liittyi etenkin jäsenten henkilökohtaisten avustajien kanssa tehtävien tietyntyyppisten sopimusten yhteydessä vaadittaviin asiakirjoihin. Jotta tätä rasitetta voitaisiin pikaisesti keventää, asiaa koskevia muutoksia olisi sovellettava 14. heinäkuuta 2009 alkaen. Puhemiehistö päätti kokouksessaan 23. marraskuuta 2009 sallia, että parlamentin työsopimuksen tapauksessa maksamia ennakoita käytetään paikallisten avustajien lyhyistä matkoista aiheutuneiden kulujen kattamiseen enintään 100 euron suuruisella summalla kuukaudessa. Koska muutoksen yhtenä syynä oli jäsenten hallinnollisen rasitteen keventäminen, sitä olisi sovellettava 1. tammikuuta 2010 alkaen.

               (8)

               Yleissääntönä on, että jäsenet eivät voi hakea korvausta rahoittaakseen sopimuksia, joiden nojalla he voivat ottaa palvelukseen tiettyjä perheenjäseniään tai käyttää heidän palvelujaan. Perheenjäsenet, jotka työskentelivät jäsenten avustajina 1. heinäkuuta 2008 ja joiden sopimukset olivat tänä määräpäivänä asiasta vastaavan yksikön kirjaamia, saattoivat kuitenkin jatkaa tehtävässään vielä yhden vaalikauden ajan. Käytännössä moni pitkäaikainen työsopimus jäi kirjaamisvaatimuksen vuoksi soveltamisalan ulkopuolelle. Siksi vaatimuksesta olisi luovuttava, jotta kaikkia 1. heinäkuuta 2008 voimassa olleita työsopimuksia, joiden nojalla maksetaan sosiaaliturvamaksuja, kohdeltaisiin samalla tavalla. Koska muutos liittyy ennen soveltamisohjeiden voimaantuloa alkaneisiin työsuhteisiin, sitä olisi sovellettava 14. heinäkuuta 2009 alkaen,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan soveltamisohjeet seuraavasti:

               1.

               Muutetaan 3 artikla seuraavasti:

                           a)

                           Korvataan 1 ja 2 kohta seuraavasti:
                           ”1.   Jäsenten asemaa koskevien sääntöjen 18 artiklan mukaisesti ja soveltaen vastaavasti yhteisöjen toimielinten yhteisellä sopimuksella annettua yhteistä säännöstöä (4) ja sen yleisiä täytäntöönpanosääntöjä (5) seuraaville henkilöille korvataan kaksi kolmasosaa sairaudesta, raskaudesta tai lapsen syntymästä aiheutuvista kuluista:

                                       a)

                                       jäsen ja jäsenten asemaa koskevien sääntöjen 13 artiklan nojalla siirtymäkorvausta tai 14 tai 15 artiklan nojalla eläkettä saava entinen jäsen omista kuluistaan sekä kuluista, jotka ovat aiheutuneet hänen puolisolleen tai jäsenen kanssa muun vakiintuneen parisuhteen kuin avioliiton osapuolena olevalle 58 artiklan 2 kohdassa tarkoitetulle henkilölle taikka hänen huollettavanaan olevalle 58 artiklan 3 kohdassa tarkoitetulle lapselle siihen asti, kun lapsi täyttää 21 vuotta tai kun yleissivistävässä tai ammattiin valmistavassa koulutuksessa oleva lapsi täyttää 25 vuotta, mikäli puoliso, jäsenen kanssa muussa vakiintuneessa parisuhteessa kuin avioliitossa oleva henkilö ja huollettavana oleva lapsi eivät voi saada samanluonteisia ja -suuruisia suorituksia kuin jäsen tai entinen jäsen sovellettaessa kaikkia muita lainsäädännöllisiä tai hallinnollisia määräyksiä;

                                       b)

                                       oikeudenomistaja, jolla on jäsenten asemaa koskevien sääntöjen 17 artiklan nojalla oikeus perhe-eläkkeeseen.

                                 Edellä a ja b alakohdassa tarkoitetut henkilöt voivat käyttää valitsemaansa lääkäriä ja sairaalaa edellä mainittujen sääntöjen 19 artiklan 1 kohdan mukaisesti.
                           2.   Edellä olevan 1 kohdan mukaiset korvaukset rahoitetaan Euroopan parlamentin talousarviosta. Sovelletaan Euroopan yhteisöjen virkamiehiin sovellettavien henkilöstösääntöjen ja näiden yhteisöjen muuta henkilöstöä koskevien palvelussuhteen ehtojen vahvistamisesta 29. helmikuuta 1968 annetun neuvoston asetuksen (ETY, Euratom, EHTY) N:o 259/68 (6) 72 artiklan 3 ja 4 kohtaa ja edellä mainitun säännöstön 20 artiklan 6 kohtaa.

                           b)

                           Lisätään kohdat seuraavasti:
                           ”4.   Jäsen ja jäsenten asemaa koskevien sääntöjen 13 artiklan nojalla siirtymäkorvausta tai 14 tai 15 artiklan nojalla eläkettä saava entinen jäsen voivat luopua 1 kohdassa tarkoitetusta oikeudestaan sairauskulukorvaukseen. Siinä tapauksessa heille korvataan kaksi kolmasosaa sairausvakuutuksen maksuosuudesta edellyttäen, että korvausten kokonaissumma on enintään 400 euroa kuukaudessa.
                           5.   Jäsen tai entinen jäsen, joka 4 kohdan mukaisesti luopuu oikeudestaan sairauskulukorvaukseen, voi myöhemmin muuttaa päätöstään.
                           6.   Puhemiehistö voi mukauttaa 4 kohdassa tarkoitettua summaa vuosittain enintään määrällä, joka vastaa Euroopan yhteisöjen virkamiesten yhteisen sairausvakuutusjärjestelmän edunsaajaa kohden lasketun keskimääräisen korvauksen vuosilisäystä.
                           7.   Tätä artiklaa sovelletaan myös 45 artiklassa tarkoitettua siirtymäkorvausta saaviin entisiin jäseniin ensimmäisestä päivästä heidän tehtäviensä päättymisen jälkeen siihen päivään asti, josta alkaen heillä on oikeus siirtymäkorvaukseen.
                           8.   Tätä artiklaa sovelletaan myös 49 artiklassa tarkoitettua vanhuuseläkettä saaviin entisiin jäseniin ensimmäisestä päivästä heidän tehtäviensä päättymisen jälkeen siihen päivään asti, josta alkaen heillä on oikeus vanhuuseläkkeeseen, edellyttäen että 49 artiklan 1 kohdassa asetetut edellytykset täyttyivät ennen tehtävien päättymistä.”

               2.

               Lisätään 10 artiklaan kohta seuraavasti:
               ”2a.   Tavanomaisina matkakuluina pidetään myös valiokuntien tai alivaliokuntien puheenjohtajien matkakuluja, jotka aiheutuvat osallistumisesta neuvoston kokouksiin.”

               3.

               Korvataan 13 artiklan 2 ja 3 kohta seuraavasti:
               ”2.   Edellä olevasta 1 kohdasta poiketen jäsenen on yksityisautolla matkustaessaan annettava ilmoitus, jossa ilmoitetaan matkustamiseen käytetyn ajoneuvon rekisterinumero ja, jos automatka tehdään jäsenvaltiossa, josta jäsen on valittu, matkan pituus sekä lähtö- ja saapumispaikka ja kaikkien muiden automatkojen osalta matkamittarin kilometrilukema ennen matkaa ja sen jälkeen. Jos matka on pitempi kuin 800 kilometriä, ilmoitukseen on liitettävä tositteet, joista käy ilmi matkustuspäivä (esimerkiksi polttoaineen ostokuitti, joka koskee ostotapahtumaa matkan lähtöpaikalla tai matkan aikana, tietullin kuitti, auton vuokraussopimus tai lasku auton vuokrauksesta).
               Kun kyseessä on Brysselin ja Strasbourgin välinen matka, on aina toimitettava tositteet, joista käy ilmi matkan päivämäärä.
               3.   Henkilökohtaiset sarjaliput tai kausikortit, jotka oikeuttavat alennuksiin lippujen hinnoista, voidaan korvata ennakkona. Ennakko tasataan sarjalipun tai kausikortin voimassaolon päättyessä.”

               4.

               Muutetaan 14 artikla seuraavasti:

                           a)

                           Korvataan a ja b alakohta seuraavasti:

                                       ”a)

                                       edellä 10 artiklan 1 kohdan b alakohdassa tarkoitetut tapaukset: kutsu tapahtumaan, johon jäsen osallistui, tai mainitun tapahtuman ohjelma tai muut tositteet, joista käy ilmi, että matka liittyi yksinomaan edustajantoimen hoitamiseen, tai jäljempänä 22 artiklan 2 a kohdassa tarkoitettu tapaus: jäsenen ilmoitus siitä, että matka liittyi edustajantoimen hoitamiseen;

                                       b)

                                       edellä 10 artiklan 1 kohdan c alakohdassa tarkoitetut tapaukset: jäsenen ilmoitus edustajantoimen hoitamiseen liittyvän matkan tarkoituksesta;”

                           b)

                           Lisätään alakohta seuraavasti:

                                       ”a)

                                       edellä 10 artiklan 2 a kohdassa tarkoitetut tapaukset: neuvoston kutsu.”

               5.

               Korvataan 15 artikla seuraavasti:
               ”15 artikla
               Korvauksen määrä
               Matkakulut korvataan tosiasiallisten kulujen perusteella seuraaviin enimmäismääriin asti:

                           a)

                           lentomatkat: Business-luokan lentolipun hinta;

                           b)

                           juna- tai laivamatkat: ensimmäisen luokan juna- tai laivalipun hinta;

                           c)

                           yksityisautolla tehdyt matkat: 0,49 euroa/km sekä tarvittaessa autolauttamaksu tai vastaavat maksut.”

               6.

               Korvataan 17 artiklan 4–7 kohta seuraavasti:
               ”4.   Kun jäsen ottaa tehtävänsä vastaan tai hänen asuinpaikkansa muuttuu, hänelle ilmoitetaan lentoasema ja rautatieasema sekä suorimmat eli lyhimmät reitit, joita käytetään sovellettaessa näitä soveltamisohjeita.
               5.   Jäsen voi ehdottaa koska tahansa asiasta vastaavalle yksikölle kirjallisesti toista reittiä, joka on merkittävästi nopeampi tai mukavampi ja joka ei ole matkakustannuksiltaan yli 20:tä prosenttia suorinta reittiä kalliimpi. Jäsenen on perusteltava ehdotuksensa. Jos reitti hyväksytään, se korvaa 3 kohdan mukaisesti määritetyn suorimman reitin.
               Jos reittiä ei hyväksytä tai jos jäsenen ehdottama reitti lisäisi kustannuksia yli 20 prosentilla, asia annetaan pääsihteerin käsiteltäväksi, joka voi kuulla kvestoreita ennen päätöksen tekemistä.
               6.   Jos matka keskeytetään, matkakulut korvataan viimeiseltä lähtöpaikalta alkaen. Keskeytyksenä pidetään mitä tahansa yli yhden yön pituista keskeytystä jäsenen matkalla jollekin parlamentin toimipaikalle tai pois toimipaikalta taikka viralliselle kokouspaikalle tai kokouspaikalta pois lukuun ottamatta lauantai- ja sunnuntaipäiviä ja yleisiä vapaapäiviä.
               7.   Jos matkan aloituspaikka tai määränpää ei ole jäsenen asuinpaikkakunta tai sen jäsenvaltion pääkaupunki, josta jäsen on valittu Euroopan parlamenttiin, matkakulut korvataan enintään samaan määrään asti kuin jäsenen asuinpaikkakunnalta tai asuinpaikkakunnalle suoritetusta matkasta suorinta eli lyhintä reittiä käyttäen.
               8.   Jos matka tehdään kahden toimipaikan ja/tai kokouspaikkakunnan välillä, sovelletaan vastaavasti 3 ja 7 kohtaa.
               9.   Näissä soveltamisohjeissa käytetyt hinnat ajantasaistetaan puolivuosittain toukokuussa ja marraskuussa.”

               7.

               Muutetaan 19 artikla seuraavasti:

                           a)

                           Korvataan 1 kohta seuraavasti:
                           ”1.   Jäsenellä on oikeus Euroopan unionin alueella tehtävistä matkoista välimatkakorvaukseen ja matkan kestosta johtuvaan korvaukseen, jotka on tarkoitettu kattamaan kaikki matkasta johtuvat liitännäiskulut. Tämä oikeus on yksinomaan 18 artiklan 1 kohdassa tarkoitetun pääasiallisen matkan yhteydessä.”

                           b)

                           Poistetaan 2 kohta.

                           c)

                           Korvataan 3–5 kohta seuraavasti:
                           ”3.   Välimatkakorvausta ja matkan kestosta johtuvaa korvausta ei voi saada 10 artiklan 1 kohdan b ja c alakohdassa tarkoitetuista matkoista tai 18 artiklan 4 kohdassa tarkoitetuissa tapauksissa. Matkan keskeyttäminen 17 artiklan 6 kohdassa tarkoitetulla tavalla tai muu keskeytys ei anna oikeutta välimatkakorvaukseen tai matkan kestosta johtuvaan korvaukseen.
                           4.   Välimatkakorvaus ja matkan kestosta johtuva korvaus määritellään:

                                       a)

                                       jäsenen toimikauden alussa toimikauden ajaksi ja niitä tarkistetaan vain osoitteenmuutoksen yhteydessä riippumatta siitä, onko tosiasiallisesti käytetyssä reitissä tapahtunut muutoksia, kun kyseessä ovat matkat parlamentin toimipaikoille;

                                       b)

                                       erikseen kunkin matkan osalta, kun kyseessä ovat 10 artiklan 1 kohdan a alakohdassa ja 2 ja 2 a kohdassa tarkoitetut matkat muille kokouspaikkakunnille.

                                 5.   Jos jäsenen tekemän matkan liitännäiskulut ovat suuremmat kuin välimatkakorvauksen määrä, jäsen voi pyytää korvausta näiden kahden erotuksesta tositteita vastaan.”

               8.

               Korvataan 20 artiklan 2 kohta seuraavasti:
               ”2.   Määrät lasketaan jäsenen asuinpaikkakunnan keskustan ja kokouspaikkakunnan saapumisaseman välisen lyhimmän meno- tai paluumatkan perusteella.
               Jos junamatkan laskentaperusta ei ole tiedossa tai se on vaikea vahvistaa, laskentaperustana käytetään yksityisautolla tehtyä matkaa.”

               9.

               Korvataan 21 artiklan 1 kohdan d alakohta seuraavasti:

                           ”d)

                           yhteensä yli 6 tuntia, edellyttää asianmukaisesti perustelluista syistä yöpymistä: 24 artiklassa tarkoitettu korvaus kokonaisuudessaan tositteita vastaan.”

               10.

               Muutetaan 22 artikla seuraavasti:

                           a)

                           Korvataan 2 kohta seuraavasti:
                           ”2.   Jäsenellä on myös oikeus alkuperäistä laskua vastaan hakea korvausta taksikuluista, autonvuokrauskuluista, hotellikuluista ja muista kuluista, joita on aiheutunut virallisen toiminnan aikana. Oikeus syntyy päivää ennen virallisen toiminnan alkamista ja lakkaa päivä virallisen toiminnan päättymisen jälkeen.”

                           b)

                           Lisätään 2 a-2 c kohta seuraavasti:
                           ”2a.   Jos jäsen matkustaa jollekin parlamentin toimipaikalle viikolla, jolla parlamentilla ei ole virallista toimintaa, muiden virkamatkojen kulukorvaus rajoittuu matkakuluihin, mukaan luettuina lentoaseman tai muun aseman ja kaupungin väliset edestakaiset taksimatkat, ja hotellikuluihin.
                           2b.   Pyyntöihin sellaisten matkakulujen korvaamiseksi, jotka koskevat osallistumista johonkin tilaisuuteen jäsenen tai Euroopan parlamentin poliittisen ryhmän kutsusta, on myös liitettävä muut tositteet, joista käy ilmi, että matka liittyi ainoastaan jäsenen edustajantoimen hoitamiseen.
                           2c.   Jäsenet voivat yhdistää tavanomaisiin matkoihin muita matkoja.
                           Jos tällainen yhdistetty matka tehdään kokonaan Euroopan unionissa, matkan se osuus, joka alkaa joltakin parlamentin toimipaikalta tai viralliselta kokouspaikkakunnalta tai päättyy jollekin tällaiselle paikkakunnalle, korvataan 10 artiklan 1 kohdan a alakohdan mukaisesti.
                           Jos osa yhdistetystä matkasta tehdään Euroopan unionin ulkopuolella, lisäkustannukset, jotka ovat aiheutuneet siitä, että jäsen ei ole muun matkan takia käyttänyt suorinta reittiä, peritään jäsenen muita virkamatkoja koskevasta korvauksesta 1 kohdan mukaisesti.”

               11.

               Numeroidaan 23 artiklan nykyinen kohta kohdaksi ”1” ja lisätään kohdat seuraavasti:
               ”2.   Kaupunkialueella julkisen liikenteen (myös taksin) käytöstä aiheutuneet matkakulut korvataan tavanomaisten, käytettyä liikennemuotoa koskevien tositteiden perusteella. Korvattava määrä jaetaan yksityisautolla tehdyistä matkoista maksettavan kilometrikorvauksen määrällä ja näin saatu tulos vähennetään 1 kohdan b alakohdassa tarkoitetuista kilometrimääristä.
               3.   Jos jäsenen 17 artiklan 2 kohdassa tarkoitettu asuinpaikkakunta sijaitsee eri jäsenvaltiossa kuin se, josta hänet on valittu Euroopan parlamenttiin, ja hän matkustaa edustajantointa hoitaessaan asuinpaikkakuntansa ja sen jäsenvaltion välillä, josta hänet on valittu, matkat rinnastetaan 1 kohdan a ja b alakohtaa sovellettaessa siinä jäsenvaltiossa tehtyihin matkoihin, josta jäsen on valittu.”

               12.

               Lisätään 24 artiklan 1 kohtaan alakohta seuraavasti:
               ”Euroopan parlamentin ulkopuolista toimintaa varten varatuilla viikoilla jäsenellä on oikeus päivärahaan enintään kolmelta päivältä lukuun ottamatta tapauksia, joissa päiväraha maksetaan a ja b alakohdan mukaisesti tai joissa on kyse puhemiehistön 19. lokakuuta 2009 määrittelemistä erityistapauksista.”

               13.

               Muutetaan 33 artikla seuraavasti:

                           a)

                           Korvataan 4 kohta seuraavasti:
                           ”4.   Jäljempänä 34 artiklassa tarkoitetuista avustajista aiheutuvia kuluja korvataan enintään 17 864 euroa kuukaudessa. Määrä on 19 364 euroa 1. toukokuuta 2010 alkaen.”

                           b)

                           Lisätään kohta seuraavasti:
                           ”6.   Jos 4 kohdassa tarkoitettua kuukausikorvausta ei käytetä kokonaan, varainhoitovuoden lopussa kertynyt ylijäämä siirretään seuraavalle varainhoitovuodelle. Siirron määrä ei saa ylittää kyseisessä kohdassa mainitun kuukausikorvauksen määrää.”

               14.

               Korvataan 36 artiklan 6 kohta seuraavasti:
               ”6.   Jos olosuhteet sitä vaativat, Euroopan parlamentti voi työsopimuksen tapauksessa ja jäsenen pyynnöstä maksaa ennakkoa 4 ja 5 kohdassa tarkoitetuista maksuista.
               Ennakoita voidaan käyttää myös paikallisten avustajien lyhyistä matkoista aiheutuneiden kulujen kattamiseen. Tällaisissa tapauksissa ennakkona maksetaan kiinteämääräinen enintään 100 euron suuruinen summa avustajaa kohden kuukaudessa. Jos aiheutuneet kulut ovat tätä enimmäismäärää suuremmat, maksun välittäjän on toimitettava neljännesvuosittain tositteet aiheutuneista kuluista. Tositteet voidaan poikkeustapauksissa korvata vakuutuksen antamisella.
               Ennakoiden tasaaminen on täysin maksun välittäjän vastuulla ja tehdään näiden soveltamisohjeiden ja sovellettavan kansallisen lainsäädännön mukaisesti.”

               15.

               Muutetaan 41 artikla seuraavasti:

                           a)

                           Korvataan 1 ja 2 kohta seuraavasti:
                           ”1.   Kun on kyse 34 artiklan 1 kohdan b alakohdassa tai 34 artiklan 5 kohdassa tarkoitetusta palvelusopimuksesta, jäsenen tai jäsenen nimissä toimivan maksun välittäjän on maksupyyntöä esittäessään toimitettava asiasta vastaavalle yksikölle:

                                       a)

                                       jäljennös palvelusopimuksesta, jonka jäsen on tehnyt palveluntarjoajan kanssa ja jossa määritellään selvästi suoritettava palvelut;

                                       b)

                                       jäljennös sopimuksesta, jonka jäsen on tehnyt vapaavalintaisen maksun välittäjän kanssa.

                                 2.   Suoritettujen palvelujen kulut maksetaan, kun jäsen esittää asiasta vastaavalle yksikölle yksityiskohtaisen laskun tai palkkiolaskelman tosiasiallisesti suoritetusta palvelusta.
                           Palveluntarjoajan on vakuutettava, että esitetyt laskut tai palkkiolaskelmat ovat sovellettavan kansallisen lainsäädännön mukaisia ja säännöllisten palvelujen osalta etenkin, että arvonlisävero on maksettu. Jos palvelut on vapautettu arvonlisäverosta, palveluntarjoajan on esitettävä arvonlisäverovapautuksen oikeusperusta ja vakuutettava, että kaikki kansallisen lainsäädännön mukaiset velvoitteet on täytetty.
                           Palveluista aiheutuneita kuluja maksetaan enintään 25 prosenttiin asti 33 artiklan 4 kohdan mukaisesta määrästä. Määrä voidaan käyttää kumulaatio- ja vuosipohjalta.”

                           b)

                           Poistetaan 3 ja 4 kohta.

               16.

               Korvataan 42 artikla seuraavasti:
               ”42 artikla
               Ylimääräiset kulut
               Jos paikallinen avustaja, jonka kanssa on tehty työsopimus, on poissa yli kolme kuukautta äitiysloman tai vakavan sairauden vuoksi, voidaan 33 artiklan 4 kohdan mukaisen enimmäismäärän lisäksi maksaa avustajan kolmannen poissaolokuukauden alusta alkaen hänen sijaisensa palkkaamisesta aiheutuvat kulut, joita sovellettavan kansallisen sosiaaliturvajärjestelmän mukaisesti maksetut työsuhde-etuudet eivät kata. Maksun välittäjän on esitettävä asiasta vastaavalle yksikölle näitä kuluja koskeva jäsenen allekirjoituksellaan vahvistama maksupyyntö.”

               17.

               Muutetaan 44 artikla seuraavasti:

                           a)

                           Korvataan otsikko seuraavasti:
                           ”Mahdollisuus käyttää parlamentin yksiköiden tarjoamia palveluja ja tarvikkeita”

                           b)

                           Korvataan 1 kohta seuraavasti:
                           ”1.   Puhemiehistö vahvistaa säännöt, joita sovelletaan muun muassa seuraaviin, parlamentin yksiköiden jäsenille tarjoamiin palveluihin ja heidän käyttöönsä saamiin tarvikkeisiin:

                                       —

                                       virka-autojen käyttö;

                                       —

                                       jäsenten työhuoneiden kalusteet;

                                       —

                                       tietojenkäsittely- ja televiestintälaitteiden käyttö;

                                       —

                                       jäsenille jaettavat paperitarvikkeet;

                                       —

                                       toimistotilojen antaminen jäsenten ja poliittisten ryhmien käyttöön Euroopan parlamentin tiedotustoimistoissa;

                                       —

                                       jäsenten laitokselle, yhdistykselle tai säätiölle lahjoittamien tai testamenttaamien arkistojen käsittely;

                                       —

                                       toimikautensa ennen vaalikauden loppua päättävien jäsenten mahdollisuus järjestää henkilökohtaisten tavaroidensa muutto Brysselin ja Strasbourgin työtiloistaan kotimaahansa;

                                       —

                                       parlamentin polkupyörien käyttö;

                                       —

                                       jäsenille tarjottavat kieli- ja atk-kurssit;

                                       —

                                       työterveysyksikön palvelujen käyttö.”

               18.

               Muutetaan 78 artikla seuraavasti:

                           a)

                           Poistetaan 1 kohta.

                           b)

                           Korvataan 3 kohta seuraavasti:
                           ”3.   Edellä olevasta 43 artiklan d alakohdasta poiketen jäsenen perheenjäsenen kanssa ennen 1. heinäkuuta 2008 suoraan tai epäsuorasti tehty työsopimus voidaan pitää voimassa jäsenten asemaa koskevien sääntöjen voimaantulon jälkeen vaalikautta vastaavan siirtymäkauden ajan edellyttäen, että veroja ja sosiaaliturvamaksuja koskevat velvoitteet on täytetty asianmukaisesti.
                           Jäsenellä on velvollisuus antaa lisätietoja tällaisista suoraan tai epäsuorasti tehdyistä sopimuksista taloudellisia etuja koskevassa ilmoituksessaan.”

         2 artikla
   1.   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   2.   Päätöstä sovelletaan samasta päivästä alkaen lukuun ottamatta seuraavia määräyksiä:

               a)

               1 artiklan 1 kohdan a alakohtaa, 13 kohtaa, 15 kohdan a alakohtaa ja 18 kohdan b alakohtaa, joita sovelletaan 14. heinäkuuta 2009 alkaen;

               b)

               1 artiklan 4 kohdan a alakohtaa (siltä osin kuin se koskee soveltamisohjeiden 14 artiklan a alakohtaa), 10 kohdan a ja b alakohtaa (siltä osin kuin se koskee soveltamisohjeiden 22 artiklan 2 a ja 2 c kohtaa) ja 11 kohtaa (siltä osin kuin se koskee soveltamisohjeiden 23 artiklan 2 kohtaa) sekä 12, 14 ja 16 kohtaa, joita sovelletaan 1. tammikuuta 2010 alkaen.

      (1)  Euroopan parlamentin jäsenten asemaa koskevien sääntöjen vahvistamisesta 28. syyskuuta 2005 tehty Euroopan parlamentin päätös 2005/684/EY, Euratom (EUVL L 262, 7.10.2005, s. 1).

      (2)  Euroopan parlamentin jäsenten asemaa koskevien sääntöjen soveltamisohjeista 19. toukokuuta ja 9. heinäkuuta 2008 tehty Euroopan parlamentin puhemiehistön päätös (EUVL C 159, 13.7.2009, s. 1).

      (3)  Euroopan unionin virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin liittyvien korjauskertoimien mukauttamisesta 1 päivästä heinäkuuta 200923. joulukuuta 2009 annettu neuvoston asetus (EU, Euratom) N:o 1296/2009 (EUVL L 348, 29.12.2009, s. 10).

      (4)  Euroopan yhteisöjen virkamiehiin sovellettava yhteinen sairausvakuutussäännöstö, joka on hyväksytty kaikissa toimielimissä (Euroopan yhteisöjen tuomioistuimen presidentti vahvisti asiaa koskevan toimielinten yhteisen sopimuksen 24. marraskuuta 2005) ja josta säädetään Euroopan yhteisöjen virkamiehiin sovellettavien henkilöstösääntöjen ja näiden yhteisöjen muuta henkilöstöä koskevien palvelussuhteen ehtojen vahvistamisesta ja komission virkamiehiin väliaikaisesti sovellettavista erityistoimenpiteistä 29. helmikuuta 1968 annetun neuvoston asetuksen (ETY, Euratom, EHTY) N:o 259/68 72 artiklassa (EYVL L 56, 4.3.1968, s. 1).

      (5)  Sairauskulujen korvaamista koskevista yleisistä täytäntöönpanosäännöistä 2. heinäkuuta 2007 tehty komission päätös.

      (6)  EYVL L 56, 4.3.1968, s. 1.”


title: Poliittisten ja turvallisuusasioiden komitean päätös EUJUST LEX/1/2009, tehty 3 päivänä heinäkuuta 2009 , Irakia varten toteutettavan Euroopan unionin yhdennetyn oikeusvaltio-operaation, EUJUST LEX, operaation johtajan nimittämisestä

text:
               4.8.2009

               FI

               Euroopan unionin virallinen lehti

               L 202/82

      POLIITTISTEN JA TURVALLISUUSASIOIDEN KOMITEAN PÄÄTÖS EUJUST LEX/1/2009,
   tehty 3 päivänä heinäkuuta 2009,
   Irakia varten toteutettavan Euroopan unionin yhdennetyn oikeusvaltio-operaation, EUJUST LEX, operaation johtajan nimittämisestä
   (2009/596/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 25 artiklan kolmannen kohdan,
   ottaa huomioon Euroopan unionin yhdennetystä oikeusvaltio-operaatiosta Irakia varten, EUJUST LEX, 11 päivänä kesäkuuta 2009 hyväksytyn neuvoston yhteisen toiminnan 2009/475/YUTP (1) ja erityisesti sen 9 artiklan 2 kohdan,
   sekä katsoo seuraavaa:

               (1)

               Neuvosto hyväksyi 11 päivänä kesäkuuta 2009 yhteisen toiminnan 2009/475/YUTP Euroopan unionin yhdennetystä oikeusvaltio-operaatiosta Irakia varten, EUJUST LEX. Kyseisen yhteisen toiminnan voimassaolo päättyy 30 päivänä kesäkuuta 2010.

               (2)

               Yhteisen toiminnan 2009/475/YUTP 9 artiklan 2 kohdassa valtuutetaan poliittisten ja turvallisuusasioiden komitea tekemään operaation johtajan nimittämistä koskevia päätöksiä.

               (3)

               EUJUST LEXin operaation johtajaksi olisi nimitettävä Stephen WHITE 31 päivään joulukuuta 2009 saakka,

         ON PÄÄTTÄNYT SEURAAVAA:
   1 artikla
   Nimitetään Stephen WHITE Irakia varten toteutettavan Euroopan unionin yhdennetyn oikeusvaltio-operaation, EUJUST LEX, operaation johtajaksi 1 päivästä heinäkuuta 2009.
   2 artikla
   Tämä päätös tulee voimaan päivänä, jona se tehdään.
   Sitä sovelletaan 31 päivään joulukuuta 2009.

      Tehty Brysselissä 3 päivänä heinäkuuta 2009.

            Poliittisten ja turvallisuusasioiden komitean puolesta

            Puheenjohtaja

         O. SKOOG

      (1)  EUVL L 156, 19.6.2009, s. 57.


title: Euroopan parlamentin puhemiehistön päätös, 23. maaliskuuta ja 14. marraskuuta 2011 , Euroopan parlamentin jäsenten asemaa koskevien sääntöjen soveltamisohjeiden muuttamisesta

text:
               16.11.2011

               FI

               Euroopan unionin virallinen lehti

               C 335/12

         EUROOPAN PARLAMENTIN PUHEMIEHISTÖN PÄÄTÖS,
   23. maaliskuuta ja 14. marraskuuta 2011,
   Euroopan parlamentin jäsenten asemaa koskevien sääntöjen soveltamisohjeiden muuttamisesta
   2011/C 335/07
   EUROOPAN PARLAMENTIN PUHEMIEHISTÖ, joka
   ottaa huomioon Euroopan unionin toiminnasta tehdyn sopimuksen ja erityisesti sen 223 artiklan 2 kohdan,
   ottaa huomioon Euroopan parlamentin jäsenten asemaa koskevat säännöt (1) (jäljempänä ’jäsenten asemaa koskevat säännöt’),
   ottaa huomioon Euroopan parlamentin työjärjestyksen 8 ja 23 artiklan,
   sekä katsoo seuraavaa:

               (1)

               Jos jäsenet käyttävät takseja parlamentin toimipaikoissa viikoilla, joilla parlamentilla ei ole virallista toimintaa, matkat olisi korvattava samalla tavoin kuin tavallisten työviikkojen aikana tehdyt taksimatkat.

               (2)

               Jos jäsenet matkustavat Euroopan unionin alueen ulkopuolelle osallistuakseen viralliseen toimintaan, heidän täytyy usein kattaa omat viisumikulunsa ja asiaan liittyvät kulut. Koska nämä kulut liittyvät viralliseen toimintaan, jäsenten olisi aiheellista saada niistä korvaus edellyttäen, että he toimittavat tarvittavat tositteet. Tätä koskevaa sääntöjen muutosta olisi sovellettava 1. tammikuuta 2012 alkaen, jotta varmistetaan, että kaikkia yhden vuoden aikana tehtäviä matkoja kohdellaan samalla tavalla.

               (3)

               Tietyissä virkamatkojen aikana syntyvissä tilanteissa jäsenillä on oikeus saada korvaus kotimaahan palaamisesta aiheutuneista kuluista. Koska kotimaahan palaamiseen saattaa liittyä myös muita kuluja, olisi aiheellista määrätä myös näiden kulujen korvaamisesta. Parlamentin olisi otettava vakuutus tämän velvoitteen täyttämiseksi. Vakuutuksen olisi tultava voimaan siitä päivästä alkaen, jona määräystä olisi sovellettava.

               (4)

               Jos jäsenet ovat asianomaisen jäsenvaltion vakiintuneen käytännön mukaisesti sopineet maksavansa paikallisille avustajilleen irtisanomiskorvauksia, jotka ylittävät lainsäädännössä määrätyn vähimmäiskorvauksen, he voivat niihin liittyvien kulujen kattamiseksi antaa maksun välittäjälleen tehtäväksi osoittaa tähän tarkoitukseen varoja parlamentin jäsenten avustajakorvauksesta ja siirtää ne seuraaville varainhoitovuosille tietyin edellytyksin. Tämän päätöksen asiaa koskevaa säännöstä olisi aiheellista soveltaa 14. heinäkuuta 2009 alkaen,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan parlamentin jäsenten asemaa koskevien sääntöjen soveltamisohjeita (2) muutetaan seuraavasti:

               1.

               Korvataan 22 artiklan 2 a kohta seuraavasti:
               ”2 a.   Jos jäsen matkustaa jollekin parlamentin toimipaikalle viikolla, jolla parlamentilla ei ole virallista toimintaa, muiden virkamatkojen kulukorvaus rajoittuu hotellikuluihin ja matkakuluihin, mukaan luettuina taksimatkat parlamentin virka-autojen käytöstä vahvistetuissa puhemiehistön säännöissä määrätyin rajoituksin.”

               2.

               Lisätään 24 artiklan 3 kohtaan alakohta seuraavasti:

                           ”ba)

                           tositteita vastaan korvauksen viisumikuluista ja muista asiaan liittyvistä kuluista.”

               3.

               Muutetaan 29 artikla seuraavasti:

                           a)

                           Korvataan otsikko seuraavasti:
                           ”Matka-apu virkamatkoilla”.

                           b)

                           Korvataan 1 kohta seuraavasti:
                           ”1.   Jos jäsen sairastuu vakavasti tai joutuu tapaturmaan tai sellaiseen ennakoimattomaan tilanteeseen, joka estää matkan moitteettoman sujumisen, 10 artiklan 1 kohdan a alakohdassa, 2 kohdassa ja 2 a kohdassa tarkoitetun virkamatkan aikana, hänellä on oikeus parlamentin antamaan matka-apuun. Matka-apuun kuuluu kotiinkuljetuksen järjestäminen ja vastuun ottaminen siihen liittyvien kulujen maksamisesta. Jäsen tai tarvittaessa hänen edustajansa voi pyytää mainittua kuljetusta johonkin Euroopan parlamentin toimipaikkaan tai jäsenen asuinpaikkakunnalle.”

                           c)

                           Korvataan 3 kohta seuraavasti:
                           ”3.   Parlamentti täyttää apua koskevan velvoitteensa vakuutuksen avulla. Parlamentin jäsenet voivat käyttää 1 ja 2 kohdassa tarkoitettuja oikeuksiaan vakuutuksessa määrätyin edellytyksin.”

                           d)

                           Lisätään kohta seuraavasti:
                           ”4.   Vakuutussopimuksen ehtoihin on kuuluttava muun muassa seuraavan avun antaminen:

                                       —

                                       avustaminen, jos jäsen sairastuu vakavasti, joutuu tapaturmaan tai menehtyy,

                                       —

                                       avustaminen ja aikaistettu paluu, jos sattuu luonnonkatastrofi, yleinen järjestys järkkyy vakavasti taikka jäsenen omainen sairastuu vakavasti, joutuu tapaturmaan tai menehtyy,

                                       —

                                       logistinen ja hallinnollinen avustaminen, jos jäsenen asiakirjat katoavat tai ne varastetaan,

                                       —

                                       avustaminen mahdollisissa oikeuskäsittelyissä,

                                       —

                                       täydentävä henki- ja työkyvyttömyysvakuutus (tavanomaisen vakuutusturvan ulkopuolelle rajattua osuutta koskeva vakuutus).”

               4.

               Lisätään 40 artiklaan kohta seuraavasti:
               ”5.   Kattaakseen työsopimuksen päättymiseen liittyvät kulut, joita ei voida maksaa 1–4 kohdan nojalla, jäsenet voivat antaa maksun välittäjälleen tehtäväksi osoittaa tätä varten varoja 33 artiklan 4 kohdassa tarkoitetusta määrästä ja siirtää ne seuraaville varainhoitovuosille seuraavin edellytyksin:

                           a)

                           Jäsen on osoittanut asianmukaisin kirjallisin asiakirjoin, että Euroopan parlamentin ulkopuolella noudatetaan alalla, johon työsopimus liittyy, Euroopan parlamentin jäsenistä riippumatonta vakiintunutta käytäntöä, jonka mukaan maksetaan lainsäädännössä määrätyn vähimmäiskorvauksen ylittäviä irtisanomiskorvauksia.

                           b)

                           Edellä olevan a alakohdan mukaisesti määritettyä käytäntöä vastaavista irtisanomiskorvauksista on sovittu paikallisen avustajan työsopimuksessa. Sovitut määrät eivät missään tapauksessa saa ylittää yhden kuukauden palkkaa kultakin työskentelyvuodelta.

                           c)

                           Tarkoitukseen osoitetut määrät ilmoitetaan työntekijää kohden 39 artiklassa tarkoitetun vuosittaisen ennakoiden tasaamisen yhteydessä. Maksun välittäjä avaa varoja varten erillisen pankkitilin ja toimittaa ennakoiden tasaamista varten vuosittain tiliotteen. Maksun välittäjä voi osoittaa tarkoitukseen kunakin varainhoitovuonna ainoastaan määrät, jotka vastaavat työskentelykausia kuluvan vaalikauden alusta kyseisen varainhoitovuoden loppuun, tai, jos sopimus päättyy kyseisenä vuonna, sopimuksen päättymiseen saakka. Tarkoitukseen osoitetuista määristä kertyneet korot ilmoitetaan vuosittaisessa ennakoiden tasaamisessa. Ylijäämä tai käyttämättä jääneet määrät korvataan parlamentille vuosittain tai asianomaisen työsopimuksen päättyessä.”

         2 artikla
   1.   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   2.   Päätöstä sovelletaan samasta päivästä alkaen lukuun ottamatta seuraavia määräyksiä:

               a)

               1 artiklan 2 kohta, jota sovelletaan 1. tammikuuta 2012 alkaen;

               b)

               1 artiklan 4 kohta, jota sovelletaan 14. heinäkuuta 2009 alkaen.

      (1)  Euroopan parlamentin jäsenten asemaa koskevien sääntöjen vahvistamisesta 28. syyskuuta 2005 tehty Euroopan parlamentin päätös 2005/684/EY, Euratom (EUVL L 262, 7.10.2005, s. 1).

      (2)  Euroopan parlamentin jäsenten asemaa koskevien sääntöjen soveltamisohjeista 19. toukokuuta ja 9. heinäkuuta 2008 tehty Euroopan parlamentin puhemiehistön päätös (EUVL C 159, 13.7.2009, s. 1).


title: Neuvoston päätös 2012/326/YUTP, annettu 25 päivänä kesäkuuta 2012 , Etelä-Kaukasiaan ja Georgian kriisiä varten nimitetyn Euroopan unionin erityisedustajan toimeksiannon jatkamisesta

text:
               26.6.2012

               FI

               Euroopan unionin virallinen lehti

               L 165/53

         NEUVOSTON PÄÄTÖS 2012/326/YUTP,
   annettu 25 päivänä kesäkuuta 2012,
   Etelä-Kaukasiaan ja Georgian kriisiä varten nimitetyn Euroopan unionin erityisedustajan toimeksiannon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 31 artiklan 2 kohdan ja 33 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 25 päivänä elokuuta 2011 päätöksen 2011/518/YUTP (1), jolla Philippe LEFORT nimitettiin Euroopan unionin erityisedustajaksi, jäljempänä ’erityisedustaja’, Etelä-Kaukasiaan ja Georgian kriisiä varten. Erityisedustajan toimikausi päättyy 30 päivänä kesäkuuta 2012.

               (2)

               Erityisedustajan toimeksiantoa olisi jatkettava vielä 12 kuukaudella.

               (3)

               Erityisedustaja toteuttaa toimeksiantonsa tilanteessa, joka voi huonontua ja joka saattaa vaarantaa Euroopan unionista tehdyn sopimuksen 21 artiklassa määritettyjen unionin ulkoisen toiminnan tavoitteiden saavuttamisen,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin erityisedustaja
   Jatketaan Philippe LEFORTin toimeksiantoa Etelä-Kaukasiaan ja Georgian kriisiä varten nimitettynä erityisedustajana 30 päivään kesäkuuta 2013 asti. Erityisedustajan toimeksianto voidaan päättää aikaisemmin, jos neuvosto unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta niin päättää.
   2 artikla
   Poliittiset tavoitteet
   Erityisedustajan toimeksiannon perustana ovat Etelä-Kaukasiaa koskevat unionin politiikan tavoitteet, mukaan lukien ne tavoitteet, jotka on vahvistettu Brysselissä 1 päivänä syyskuuta 2008 pidetyn Eurooppa-neuvoston ylimääräisen kokouksen päätelmissä sekä 15 päivänä syyskuuta 2008 ja 27 päivänä helmikuuta 2012 annetuissa neuvoston päätelmissä. Näihin tavoitteisiin kuuluvat:

               a)

               olemassa olevien järjestelmien, Euroopan turvallisuus- ja yhteistyöjärjestö (ETYJ) sekä sen asettama Minskin ryhmä mukaan lukien, mukaisesti konfliktien estäminen alueella, osallistuminen alueen konfliktien, muun muassa Georgian kriisin ja Vuoristo-Karabahin konfliktin, rauhanomaiseen ratkaisuun edistämällä pakolaisten ja kotimaassaan siirtymään joutuneiden henkilöiden paluuta ja muilla asianmukaisilla keinoilla, sekä tällaisen ratkaisun täytäntöönpanon tukeminen kansainvälisen oikeuden periaatteiden mukaisesti;

               b)

               rakentavien suhteiden ylläpitäminen alueen keskeisiin toimijoihin;

               c)

               Armenian, Azerbaidžanin ja Georgian sekä tarvittaessa niiden naapurimaiden välisen läheisemmän yhteistyön rohkaiseminen ja tukeminen;

               d)

               unionin tehokkuuden ja näkyvyyden lisääminen alueella.

         3 artikla
   Toimeksianto
   Näiden poliittisten tavoitteiden saavuttamiseksi erityisedustajan toimeksiantona on

               a)

               kehittää yhteyksiä alueen hallituksiin, parlamentteihin, muihin keskeisiin poliittisiin toimijoihin, oikeuslaitokseen ja kansalaisyhteiskuntaan;

               b)

               rohkaista alueen maita yhteistyöhön yhteistä etua koskevissa alueellisissa kysymyksissä, joita ovat muun ohessa yhteiset turvallisuusuhat sekä terrorismin, laittoman kaupan ja järjestäytyneen rikollisuuden torjunta;

               c)

               osallistua konfliktien rauhanomaiseen ratkaisuun kansainvälisen oikeuden periaatteiden mukaisesti ja helpottaa tällaisen ratkaisun täytäntöönpanoa tiiviissä yhteistyössä Yhdistyneiden kansakuntien sekä ETYJ:n ja sen asettaman Minskin ryhmän kanssa;

               d)

               Georgian kriisin osalta

                           i)

                           olla mukana valmistelemassa 12 päivänä elokuuta 2008 tehdyn sopimuksen 6 kohdan nojalla järjestettäviä kansainvälisiä neuvotteluja (Geneven kansainväliset neuvottelut) sekä sen 8 päivänä syyskuuta 2008 sovittuja täytäntöönpanotoimenpiteitä, jotka koskevat muun muassa alueen turvallisuuteen ja vakauteen liittyviä yksityiskohtia, kysymystä pakolaisista ja kotimaassaan siirtymään joutuneista henkilöistä kansainvälisesti tunnustettujen periaatteiden nojalla sekä muita osapuolten yhdessä päättämiä aiheita,

                           ii)

                           osallistua unionin kannan määrittämiseen ja esittää kyseinen kanta erityisedustajan tasolla i alakohdassa tarkoitetuissa neuvotteluissa, ja

                           iii)

                           helpottaa 12 päivänä elokuuta 2008 tehdyn sopimuksen ja sen 8 päivänä syyskuuta 2008 sovittujen täytäntöönpanotoimien täytäntöönpanoa;

               e)

               helpottaa luottamusta lisäävien toimenpiteiden kehittämistä ja täytäntöönpanoa;

               f)

               avustaa tarvittaessa konfliktin mahdollisen ratkaisun täytäntöönpanoon liittyvien unionin toimien valmistelussa;

               g)

               vahvistaa unionin vuoropuhelua alueen keskeisten toimijoiden kanssa;

               h)

               avustaa unionia Etelä-Kaukasiaa koskevan kokonaisvaltaisen politiikan kehittämisessä edelleen;

               i)

               tässä artiklassa säädettyjen toimien puitteissa vaikuttaa osaltaan unionin ihmisoikeuspolitiikan ja ihmisoikeuksia koskevien EU:n suuntaviivojen täytäntöönpanoon erityisesti konfliktialueilla olevien lasten ja naisten osalta etenkin seuraamalla ja käsittelemällä tähän liittyviä tapahtumia.

         4 artikla
   Toimeksiannon toteuttaminen
   1.   Erityisedustaja vastaa toimeksiannon toteuttamisesta korkean edustajan alaisuudessa.
   2.   Poliittisten ja turvallisuusasioiden komitea, jäljempänä ’PTK’, ylläpitää erityisiä suhteita erityisedustajaan ja toimii tämän ensisijaisena yhteyspisteenä neuvostoon. PTK huolehtii erityisedustajan strategisesta ja poliittisesta ohjauksesta tämän toimeksiannon puitteissa, sanotun kuitenkaan rajoittamatta korkean edustajan toimivaltaa.
   3.   Erityisedustaja koordinoi toimensa tiiviisti Euroopan ulkosuhdehallinnon ja sen asianomaisten yksiköiden kanssa.
   5 artikla
   Rahoitus
   1.   Erityisedustajan toimeksiantoon liittyviin menoihin tarkoitettu rahoitusohje 1 päivänä heinäkuuta 2012 alkavalla ja 30 päivänä kesäkuuta 2013 päättyvällä kaudella on 2 000 000 euroa.
   2.   Edellä 1 kohdassa säädetyllä määrällä rahoitettavat menot ovat rahoituskelpoisia 1 päivästä heinäkuuta 2012 alkaen. Menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti.
   3.   Erityisedustajan ja komission välillä tehdään sopimus menojen hallinnoinnista. Erityisedustaja on tilivelvollinen komissiolle kaikista menoista.
   6 artikla
   Avustajaryhmän muodostaminen ja kokoonpano
   1.   Erityisedustaja vastaa avustajaryhmän muodostamisesta toimeksiantonsa ja siihen varattujen käytettävissä olevien taloudellisten resurssien asettamissa rajoissa. Avustajaryhmällä on oltava asiantuntemusta toimeksiantoon kuuluvista poliittisista erityiskysymyksistä. Erityisedustajan on viipymättä ilmoitettava neuvostolle ja komissiolle avustajaryhmän kulloinenkin kokoonpano.
   2.   Jäsenvaltiot, unionin toimielimet ja Euroopan ulkosuhdehallinto voivat esittää, että henkilöstöä lähetetään työskentelemään erityisedustajan avustajina. Tällaisen lähetetyn henkilöstön palkat maksaa asianomainen jäsenvaltio, asianomainen unionin toimielin tai Euroopan ulkosuhdehallinto. Erityisedustajaa voivat avustaa myös jäsenvaltioiden unionin toimielimiin tai Euroopan ulkosuhdehallintoon lähettämät asiantuntijat. Sopimusperusteisen kansainvälisen henkilöstön on oltava jäsenvaltioiden kansalaisia.
   3.   Kaikki lähetetyt työntekijät pysyvät hallinnollisesti asianomaisen lähettävän jäsenvaltion, lähettävän unionin toimielimen tai Euroopan ulkosuhdehallinnon alaisina, ja he suorittavat tehtävänsä ja toimivat erityisedustajan toimeksiannon toteuttamista edistävällä tavalla.
   7 artikla
   Erityisedustajan ja hänen henkilöstönsä erioikeudet ja vapaudet
   Erityisedustajan ja hänen henkilöstönsä hoitaman tehtävän loppuun saattamisen ja sujuvan suorittamisen edellyttämät erioikeudet, vapaudet ja muut takuut sovitaan tilanteen mukaan yhdessä vastaanottajapuolen tai vastaanottajapuolien kanssa. Jäsenvaltiot ja komissio antavat tätä varten kaiken tarpeellisen tuen.
   8 artikla
   EU:n turvallisuusluokiteltujen tietojen turvaaminen
   Erityisedustajan ja hänen avustajaryhmänsä jäsenten on noudatettava turvallisuussäännöistä EU:n turvallisuusluokiteltujen tietojen suojaamiseksi 31 päivänä maaliskuuta 2011 tehdyssä neuvoston päätöksessä 2011/292/EU (2) vahvistettuja turvallisuutta koskevia periaatteita ja vähimmäisvaatimuksia.
   9 artikla
   Tiedonsaanti ja logistiikkatuki
   1.   Jäsenvaltiot, komissio ja neuvoston pääsihteeristö varmistavat, että erityisedustaja saa käyttöönsä kaikki olennaiset tiedot.
   2.   Unionin edustustot alueella ja/tai jäsenvaltiot antavat tarvittaessa logistiikkatukea alueella.
   10 artikla
   Turvallisuus
   Erityisedustaja toteuttaa Euroopan unionista tehdyn sopimuksen V osaston nojalla unionin ulkopuolisiin operaatioihin lähetetyn henkilöstön turvallisuutta koskevan unionin politiikan mukaisesti kaikki kohtuudella toteutettavissa olevat toimenpiteet toimeksiantonsa ja vastuullaan olevan maantieteellisen alueen turvallisuustilanteen mukaisesti suoraan hänen alaisuudessaan olevan koko henkilöstön turvallisuuden edistämiseksi, erityisesti:

               a)

               laatimalla Euroopan ulkosuhdehallinnon ohjeisiin perustuvan operaatiokohtaisen turvallisuussuunnitelman, joka käsittää henkilöstön turvalliseen siirtymiseen operaatioalueelle ja sen sisällä sekä turvallisuutta vaarantavien tilanteiden hallintaan sovellettavat operaatiokohtaiset fyysiset, organisatoriset ja menettelyä koskevat turvallisuustoimenpiteet sekä valmiussuunnitelman ja operaation evakuointisuunnitelman;

               b)

               varmistamalla, että unionin ulkopuolelle lähetetyllä koko henkilöstöllä on operaatioalueen olosuhteiden edellyttämä korkean riskin kattava vakuutusturva;

               c)

               varmistamalla, että kaikille unionin ulkopuolelle lähetetyille erityisedustajan avustajaryhmän jäsenille, myös paikalta palvelukseen otetulle henkilöstölle, annetaan joko ennen operaatioalueelle saapumista tai heti saapumisen yhteydessä Euroopan ulkosuhdehallinnon operaatioalueelle antamaan riskiluokitukseen perustuva asianmukainen turvallisuuskoulutus;

               d)

               varmistamalla, että kaikki säännöllisten turvallisuusarviointien pohjalta annetut suositukset pannaan täytäntöön, ja antamalla edistymistä koskevan kertomuksen ja toimeksiannon toteuttamista koskevan selvityksen yhteydessä neuvostolle, korkealle edustajalle ja komissiolle kirjallisia raportteja suositusten täytäntöönpanosta ja muista turvallisuusasioista.

         11 artikla
   Raportointi
   Erityisedustaja raportoi säännöllisin väliajoin suullisesti ja kirjallisesti PTK:lle sekä korkealle edustajalle. Erityisedustaja raportoi tarvittaessa myös neuvoston työryhmille. Säännöllisesti toimitettavat kirjalliset raportit jaetaan COREU-verkoston kautta. Erityisedustaja voi PTK:n tai korkean edustajan suosituksesta antaa selvityksiä ulkoasiainneuvostolle.
   12 artikla
   Toimien yhteensovittaminen
   1.   Erityisedustaja edistää unionin toimien yhtenäisyyttä, johdonmukaisuutta ja tehokkuutta ja auttaa varmistamaan, että kaikkia unionin välineitä ja jäsenvaltioiden toimia käytetään johdonmukaisella tavalla unionin poliittisten tavoitteiden saavuttamiseksi. Erityisedustajan toimet sovitetaan yhteen komission toimien kanssa. Erityisedustaja tiedottaa säännöllisesti toiminnastaan jäsenvaltioiden ja unionin edustustoille.
   2.   Paikan päällä on pidettävä yllä läheisiä suhteita unionin ja jäsenvaltioiden edustustojen päälliköihin, jotka pyrkivät kaikin tavoin avustamaan erityisedustajaa toimeksiannon toteuttamisessa. Erityisedustaja antaa Georgiassa toteutettavan Euroopan unionin tarkkailuoperaation (EUMM Georgia) johtajalle paikallista poliittista ohjausta toimien tiiviissä yhteistyössä unionin Georgian edustuston päällikön kanssa. Erityisedustaja ja EUMM Georgian siviilioperaation komentaja kuulevat tarvittaessa toisiaan. Erityisedustajan on myös pidettävä yhteyttä muihin paikan päällä oleviin kansainvälisiin ja alueellisiin toimijoihin.
   13 artikla
   Uudelleentarkastelu
   Tämän päätöksen täytäntöönpanoa ja sen johdonmukaisuutta unionin alueella toteuttamien muiden toimien kanssa tarkastellaan säännöllisesti uudelleen. Erityisedustaja esittää neuvostolle, korkealle edustajalle ja komissiolle toimeksiannossa saavutettua edistymistä koskevan kertomuksen joulukuun 2012 loppuun mennessä ja kattavan kertomuksen toimeksiannon toteuttamisesta erityisedustajan toimeksiannon päättyessä.
   14 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Luxemburgissa 25 päivänä kesäkuuta 2012.

            Neuvoston puolesta

            Puheenjohtaja

         C. ASHTON

      (1)  EUVL L 221, 27.8.2011, s. 5.

      (2)  EUVL L 141, 27.5.2011, s. 17.


title: 2014/298/EU: Komission päätös, annettu 22 päivänä toukokuuta 2014 , sen vahvistamisesta, että takaisinottoa koskevia sopimuksia unionin ja Kiinan kansantasavallan erityishallintoalueen Macaon, Albanian tasavallan, Sri Lankan demokraattisen sosialistisen tasavallan, Venäjän federaation, Montenegron, Serbian tasavallan, Bosnia ja Hertsegovinan, entisen Jugoslavian tasavallan Makedonian, Moldovan tasavallan, Pakistanin islamilaisen tasavallan ja Georgian välillä sovelletaan Irlantiin

text:
               23.5.2014

               FI

               Euroopan unionin virallinen lehti

               L 155/22

         KOMISSION PÄÄTÖS,
   annettu 22 päivänä toukokuuta 2014,
   sen vahvistamisesta, että takaisinottoa koskevia sopimuksia unionin ja Kiinan kansantasavallan erityishallintoalueen Macaon, Albanian tasavallan, Sri Lankan demokraattisen sosialistisen tasavallan, Venäjän federaation, Montenegron, Serbian tasavallan, Bosnia ja Hertsegovinan, entisen Jugoslavian tasavallan Makedonian, Moldovan tasavallan, Pakistanin islamilaisen tasavallan ja Georgian välillä sovelletaan Irlantiin

      (2014/298/EU)

   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen ja erityisesti sen 331 artiklan 1 kohdan,
   sekä katsoo seuraavaa:

               (1)

               Euroopan unioni on tehnyt sopimuksen takaisinotosta Kiinan kansantasavallan erityishallintoalueen Macaon kanssa neuvoston päätöksellä 2004/424/EY (1), Albanian tasavallan kanssa neuvoston päätöksellä 2005/809/EY (2), Sri Lankan demokraattisen sosialistisen tasavallan kanssa neuvoston päätöksellä 2005/372/EY (3), Venäjän federaation kanssa neuvoston päätöksellä 2007/341/EY (4), Montenegron kanssa neuvoston päätöksellä 2007/818/EY (5), Serbian tasavallan kanssa neuvoston päätöksellä 2007/819/EY (6), Bosnia ja Hertsegovinan kanssa neuvoston päätöksellä 2007/820/EY (7), entisen Jugoslavian tasavallan Makedonian kanssa neuvoston päätöksellä 2007/817/EY (8), Moldovan tasavallan kanssa neuvoston päätöksellä 2007/826/EY (9), Pakistanin islamistisen tasavallan kanssa neuvoston päätöksellä 2010/649/EU (10) ja Georgian kanssa neuvoston päätöksellä 2011/118/EU (11).

               (2)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa olevan 1 ja 2 artiklan mukaisesti Irlanti ei osallistunut näiden takaisinottoa koskevien päätösten antamiseen, eivätkä päätökset näin ollen sitoneet Irlantia eikä niitä sovellettu Irlantiin.

               (3)

               Mainitun pöytäkirjan 4 artiklan mukaisesti Irlanti ilmoitti komissiolle 11 päivänä joulukuuta 2013 päivätyllä kirjeellä haluavansa hyväksyä nämä päätökset ja suostua noudattamaan niitä.

               (4)

               Komission olisi ilmoitettava asianomaisille kolmansille maille kirjallisesti, että Irlanti haluaa sopimuksen olevan myös sen osalta sitova,

         ON HYVÄKSYNYT TÄMÄN PÄÄTÖKSEN:
   1 artikla
   Seuraavia Euroopan unionin tekemiä, takaisinottoa koskevia sopimuksia sovelletaan Irlantiin tämän päätöksen mukaisesti:

               a)

               sopimus Kiinan kansantasavallan erityishallintoalueen Macaon kanssa, tehty päätöksellä 2004/424/EY;

               b)

               sopimus Albanian tasavallan kanssa, tehty päätöksellä 2005/809/EY;

               c)

               sopimus Sri Lankan demokraattisen sosialistisen tasavallan kanssa, tehty päätöksellä 2005/372/EY;

               d)

               sopimus Venäjän federaation kanssa, tehty päätöksellä 2007/341/EY;

               e)

               sopimus Montenegron kanssa, tehty päätöksellä 2007/818/EY;

               f)

               sopimus Serbian tasavallan kanssa, tehty päätöksellä 2007/819/EY;

               g)

               sopimus Bosnia ja Hertsegovinan kanssa, tehty päätöksellä 2007/820/EY;

               h)

               sopimus entisen Jugoslavian tasavallan Makedonian kanssa, tehty päätöksellä 2007/817/EY;

               i)

               sopimus Moldovan tasavallan kanssa, tehty päätöksellä 2007/826/EY;

               j)

               sopimus Pakistanin islamistisen tasavallan kanssa, tehty päätöksellä 2010/649/EU;

               k)

               sopimus Georgian kanssa, tehty päätöksellä 2011/118/EU.

         2 artikla
   Komissio ilmoittaa 1 artiklassa mainittujen sopimusten sopimuspuolina oleville kolmansille maille, että kutakin kolmannen maan kanssa tehtyä sopimusta sovelletaan Irlantiin.
   Kutakin sopimusta sovelletaan Irlantiin toisen kuukauden ensimmäisestä päivästä lähtien kolmannen maan vastaanotettua ilmoituksen.
   3 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 22 päivänä toukokuuta 2014.

            Komission puolesta

            Puheenjohtaja

         José Manuel BARROSO

      (1)  Neuvoston päätös 2004/424/EY, tehty 21 päivänä huhtikuuta 2004, Euroopan yhteisön ja Kiinan kansantasavallan erityishallintoalueen Macaon välisen, ilman lupaa oleskelevien henkilöiden takaisinottoa koskevan sopimuksen tekemisestä (EUVL L 143, 30.4.2004, s. 97).

      (2)  Neuvoston päätös 2005/809/EY, tehty 7 päivänä marraskuuta 2005, ilman lupaa oleskelevien henkilöiden takaisinottoa koskevan Euroopan yhteisön ja Albanian tasavallan sopimuksen tekemisestä (EUVL L 304, 23.11.2005, s. 14).

      (3)  Neuvoston päätös 2005/372/EY, tehty 3 päivänä maaliskuuta 2005, Euroopan yhteisön ja Sri Lankan demokraattisen sosialistisen tasavallan välisen, ilman lupaa oleskelevien henkilöiden takaisinottoa koskevan sopimuksen tekemisestä (EUVL L 124, 17.5.2005, s. 41).

      (4)  Neuvoston päätös 2007/341/EY, tehty 19 päivänä huhtikuuta 2007, Euroopan yhteisön ja Venäjän federaation välisen takaisinottosopimuksen tekemisestä (EUVL L 129, 17.5.2007, s. 38).

      (5)  Neuvoston päätös 2007/818/EY, tehty 8 päivänä marraskuuta 2007, Euroopan yhteisön ja Montenegron tasavallan välisen luvattomasti maassa oleskelevien henkilöiden takaisinottamista koskevan sopimuksen tekemisestä (EUVL L 334, 19.12.2007, s. 25).

      (6)  Neuvoston päätös 2007/819/EY, tehty 8 päivänä marraskuuta 2007, Euroopan yhteisön ja Serbian tasavallan välisen luvattomasti maassa oleskelevien henkilöiden takaisinottamista koskevan sopimuksen tekemisestä (EUVL L 334, 19.12.2007, s. 45).

      (7)  Neuvoston päätös 2007/820/EY, tehty 8 päivänä marraskuuta 2007, Euroopan yhteisön sekä Bosnia ja Hertsegovinan välisen luvattomasti maassa oleskelevien henkilöiden takaisinottamista koskevan sopimuksen tekemisestä (EUVL L 334, 19.12.2007, s. 65).

      (8)  Neuvoston päätös 2007/817/EY, tehty 8 päivänä marraskuuta 2007, Euroopan yhteisön ja entisen Jugoslavian tasavallan Makedonian välisen luvattomasti maassa oleskelevien henkilöiden takaisinottamista koskevan sopimuksen tekemisestä (EUVL L 334, 19.12.2007, s. 1).

      (9)  Neuvoston päätös 2007/826/EY, tehty 22 päivänä marraskuuta 2007, Euroopan yhteisön ja Moldovan tasavallan välisen ilman lupaa oleskelevien henkilöiden takaisinottamista koskevan sopimuksen tekemisestä (EUVL L 334, 19.12.2007, s. 148).

      (10)  Neuvoston päätös 2010/649/EU, annettu 7 päivänä lokakuuta 2010, Euroopan yhteisön ja Pakistanin islamilaisen tasavallan välisen luvattomasti maassa oleskelevien henkilöiden takaisinottamista koskevan sopimuksen tekemisestä (EUVL L 287, 4.11.2010, s. 50).

      (11)  Neuvoston päätös 2011/118/EU, annettu 18 päivänä tammikuuta 2011, Euroopan unionin ja Georgian välisen luvattomasti maassa oleskelevien henkilöiden takaisinottamista koskevan sopimuksen tekemisestä (EUVL L 52, 25.2.2011, s. 45).


title: Neuvoston päätös (EU) 2016/1860, annettu 17 päivänä lokakuuta 2016, alueiden komitean kahden jäsenen ja yhden varajäsenen, joita Italian tasavalta on ehdottanut, nimeämisestä

text:
               20.10.2016

               FI

               Euroopan unionin virallinen lehti

               L 284/31

         NEUVOSTON PÄÄTÖS (EU) 2016/1860,
   annettu 17 päivänä lokakuuta 2016,
   alueiden komitean kahden jäsenen ja yhden varajäsenen, joita Italian tasavalta on ehdottanut, nimeämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Italian hallituksen ehdotuksen,
   sekä katsoo seuraavaa:

               (1)

               Neuvosto hyväksyi 26 päivänä tammikuuta 2015, 5 päivänä helmikuuta 2015 ja 23 päivänä kesäkuuta 2015 päätökset (EU) 2015/116 (1), (EU) 2015/190 (2) ja (EU) 2015/994 (3) alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi. Antonio DECARO tuli 16 päivänä joulukuuta 2015 neuvoston päätöksellä (EU) 2015/2361 (4) jäseneksi Ignazio MARINOn tilalle, ja Andrea BALLARÈ varajäseneksi Antonio DECAROn tilalle. Mauro D'ATTIS nimettiin uudelleen alueiden komiteaan 21 päivänä huhtikuuta 2016 neuvoston päätöksellä (EU) 2016/643 (5) hänen uuden tehtävänsä huomioon ottamiseksi. Andrea BALLARÈ nimettiin uudelleen alueiden komiteaan 12 päivänä syyskuuta 2016 neuvoston päätöksellä (EU) 2016/1670 (6) hänen uuden tehtävänsä huomioon ottamiseksi.

               (2)

               Kaksi alueiden komitean jäsenen paikkaa on vapautunut Mauro D'ATTISin ja Antonio DECAROn toimikausien päätyttyä.

               (3)

               Yksi varajäsenen paikka on vapautunut, kun Andrea BALLARÈ on nimetty alueiden komitean jäseneksi,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään seuraavat henkilöt alueiden komiteaan jäljellä olevaksi toimikaudeksi eli 25 päivään tammikuuta 2020:

               a)

               jäseniksi:

                           —

                           Mauro D'ATTIS, Consigliere del Comune di Brindisi (BR) (tehtävän muutos),

                           —

                           Andrea BALLARÈ, Consigliere del Comune di Novara (NO),

                     ja

               b)

               varajäseneksi:

                           —

                           Antonio DECARO, Sindaco del Comune di Bari (BA).

         2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 17 päivänä lokakuuta 2016.

            Neuvoston puolesta

            Puheenjohtaja

         L. SÓLYMOS

      (1)  Neuvoston päätös (EU) 2015/116, annettu 26 päivänä tammikuuta 2015, alueiden komitean jäsenten ja varajäsenten nimeämisestä 26 päivän tammikuuta 2015 ja 25 päivän tammikuuta 2020 väliseksi kaudeksi (EUVL L 20, 27.1.2015, s. 42).

      (2)  Neuvoston päätös (EU) 2015/190, annettu 5 päivänä helmikuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 31, 7.2.2015, s. 25).

      (3)  Neuvoston päätös (EU) 2015/994, annettu 23 päivänä kesäkuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 159, 25.6.2015, s. 70).

      (4)  Neuvoston päätös (EU) 2015/2361, annettu 16 päivänä joulukuuta 2015, alueiden komitean italialaisen jäsenen ja italialaisen varajäsenen nimeämisestä (EUVL L 331, 17.12.2015, s. 29).

      (5)  Neuvoston päätös (EU) 2016/643, annettu 21 päivänä huhtikuuta 2016, alueiden komitean yhden varajäsenen, jota Italian tasavalta on ehdottanut, nimeämisestä (EUVL L 108, 23.4.2016, s. 35).

      (6)  Neuvoston päätös (EU) 2016/1670, annettu 12 päivänä syyskuuta 2016, alueiden komitean yhden jäsenen ja kahden varajäsenen, joita Italian tasavalta on ehdottanut, nimeämisestä (EUVL L 249, 16.9.2016, s. 37).


title: 2012/435/EU: Neuvoston päätös, annettu 24 päivänä heinäkuuta 2012 , raaka-aineiden vientitullien käyttöönottoa tai korottamista koskevan Euroopan unionin ja Venäjän federaation välisen kirjeenvaihtona tehdyn sopimuksen tekemisestä

text:
               27.7.2012

               FI

               Euroopan unionin virallinen lehti

               L 200/2

         NEUVOSTON PÄÄTÖS,
   annettu 24 päivänä heinäkuuta 2012,
   raaka-aineiden vientitullien käyttöönottoa tai korottamista koskevan Euroopan unionin ja Venäjän federaation välisen kirjeenvaihtona tehdyn sopimuksen tekemisestä
   (2012/435/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 6 kohdan a alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän
   sekä katsoo seuraavaa:

               (1)

               Neuvoston päätöksen 2012/108/EU (1) mukaisesti raaka-aineiden vientitullien käyttöönottoa tai korottamista koskeva Euroopan unionin ja Venäjän federaation välinen kirjeenvaihtona tehty sopimus allekirjoitettiin 16 päivänä joulukuuta 2011 sillä varauksella, että se tehdään.

               (2)

               Sopimus olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään raaka-aineiden vientitullien käyttöönottoa tai korottamista koskeva Euroopan unionin ja Venäjän federaation välinen kirjeenvaihtona tehty sopimus unionin puolesta. (2)

   2 artikla
   Neuvoston puheenjohtaja nimeää yhden tai useamman henkilön, jolla on oikeus tehdä unionin puolesta sopimuksessa tarkoitettu ilmoitus, jolla unioni ilmaisee sitoutuvansa noudattamaan sopimusta (3).
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 24 päivänä heinäkuuta 2012.

            Neuvoston puolesta

            Puheenjohtaja

         A. D. MAVROYIANNIS

      (1)  EUVL L 57, 29.2.2012, s. 52.

      (2)  Sopimus on julkaistu virallisessa lehdessä EUVL L 57, 29.2.2012, s. 53 yhdessä sen allekirjoittamista koskevan päätöksen kanssa.

      (3)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.


title: 2006/881/YUTP Neuvostossa kokoontuneiden Euroopan unionin jäsenvaltioiden hallitusten edustajien päätös, tehty 30 päivänä marraskuuta 2006 , tilapäisen matkustusasiakirjan laatimisesta tehdyn päätöksen 96/409/YUTP mukauttamisesta Bulgarian ja Romanian Euroopan unioniin liittymisen huomioon ottamiseksi

text:
               20.12.2006

               FI

               Euroopan unionin virallinen lehti

               L 363/422

         NEUVOSTOSSA KOKOONTUNEIDEN EUROOPAN UNIONIN JÄSENVALTIOIDEN HALLITUSTEN EDUSTAJIEN PÄÄTÖS,
   tehty 30 päivänä marraskuuta 2006,
   tilapäisen matkustusasiakirjan laatimisesta tehdyn päätöksen 96/409/YUTP mukauttamisesta Bulgarian ja Romanian Euroopan unioniin liittymisen huomioon ottamiseksi
   (2006/881/YUTP)
   NEUVOSTOSSA KOKOONTUNEET EUROOPAN UNIONIN JÄSENVALTIOIDEN HALLITUSTEN EDUSTAJAT, jotka
   katsovat,
   että päätökseen 96/409/YUTP (1) on tehtävä tiettyjä mukautuksia Bulgarian ja Romanian Euroopan unioniin liittymisen huomioon ottamiseksi,
   OVAT PÄÄTTÄNEET SEURAAVAA:
   1 artikla
   Muutetaan päätös 96/409/YUTP seuraavasti:

               a)

               Lisätään liitteeseen I ilmaisun ”PRÍLOHA I” jälkeen seuraava:
               ”— ПРИЛОЖЕНИЕ 1 — ANEXA I”;

               b)

               Lisätään liitteeseen I ilmaisun ”EURÓPSKA ÚNIA” jälkeen seuraava:
               ”, ЕВРОПЕЙСКИ СЪЮЗ, UNIUNEA EUROPEANĂ”;

               c)

               Lisätään liitteeseen I ilmaisun ”CESTOVNÝ PREUKAZ” jälkeen seuraava:
               ”, ВРЕМЕНЕН ПАСПОРТ ЗА ЗАВРЪЩАНЕ В РЕПУБЛИКА БЪЛГАРИЯ, DOCUMENT DE CĂLĂTORIE PROVIZORIU”;

               d)

               Lisätään liitteeseen I ilmaisun ”ÚDAJE” jälkeen seuraava:
               ”ЗАДЪЛЖИТЕЛНИ ДАННИ/GLOSAR”;

               e)

               Lisätään liitteeseen I ilmaisun ”(13) Pečiatka vydávajúceho” jälkeen seuraava:
               ”(1) Фамилия (2) Име (3) Дата на раждане (4) Място на раждане (5) Ръст (6) Гражданство (7) Подпис на титуляра (8) За пътуване до — през (9) Валиден до (10) Дата на издаване (11) Регистрационен номер (12) Подпис на служителя (13) Печат на компетентния орган по издаването
               (1) Numele (2) Prenumele (3) Data naşterii (4) Locul naşterii (5) Talia (6) Cetăţenia (7) Semnătura titularului (8) Pentru o călătorie către — via (9) Data expirării (10) Data eliberării (11) Număr de înregistrare (12) Semnătura funcţionarului competent (13) Ştampila autorităţii emitente”;

               f)

               Korvataan liitteessä III olevassa 3 kohdassa sanojen ”seuraavalla tavalla” jälkeen oleva luettelo seuraavasti:

                           ”Belgia

                           =

                           B

                           –

                           [OOOOO]

                           Bulgaria

                           =

                           BG

                           –

                           [OOOOO]

                           Tšekin tasavalta

                           =

                           CZ

                           –

                           [OOOOO]

                           Tanska

                           =

                           DK

                           –

                           [OOOOO]

                           Saksa

                           =

                           D

                           –

                           [OOOOO]

                           Viro

                           =

                           EE

                           –

                           [OOOOO]

                           Kreikka

                           =

                           GR

                           –

                           [OOOOO]

                           Espanja

                           =

                           E

                           –

                           [OOOOO]

                           Ranska

                           =

                           F

                           –

                           [OOOOO]

                           Irlanti

                           =

                           IRL

                           –

                           [OOOOO]

                           Italia

                           =

                           I

                           –

                           [OOOOO]

                           Kypros

                           =

                           CY

                           –

                           [OOOOO]

                           Latvia

                           =

                           LV

                           –

                           [OOOOO]

                           Liettua

                           =

                           LT

                           –

                           [OOOOO]

                           Luxemburg

                           =

                           L

                           –

                           [OOOOO]

                           Unkari

                           =

                           HU

                           –

                           [OOOOO]

                           Malta

                           =

                           MT

                           –

                           [OOOOO]

                           Alankomaat

                           =

                           NL

                           –

                           [OOOOO]

                           Itävalta

                           =

                           A

                           –

                           [OOOOO]

                           Puola

                           =

                           PL

                           –

                           [OOOOO]

                           Portugali

                           =

                           P

                           –

                           [OOOOO]

                           Romania

                           =

                           RO

                           –

                           [OOOOO]

                           Slovenia

                           =

                           SI

                           –

                           [OOOOO]

                           Slovakia

                           =

                           SK

                           –

                           [OOOOO]

                           Suomi

                           =

                           FIN

                           –

                           [OOOOO]

                           Ruotsi

                           =

                           S

                           –

                           [OOOOO]

                           Yhdistynyt kuningaskunta

                           =

                           UK

                           –

                           [OOOOO]”.

         2 artikla
   Tämä päätös tulee voimaan Bulgarian ja Romanian liittymissopimuksen voimaantulopäivänä edellyttäen, että liittymissopimus tulee voimaan.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 30 päivänä marraskuuta 2006.

            Neuvoston puolesta

            Puheenjohtaja

         L. HYSSÄLÄ

      (1)  EYVL L 168, 6.7.1996, s. 4, päätös sellaisena kuin se on muutettuna vuoden 2003 liittymisasiakirjalla (EUVL L 236, 23.9.2003, s. 33).